西洋塔

自古之西洋，及方今寰宇，凡土木之構，崇聳而特立者，謂之塔。其制高倍於廣，巍然獨峙。與檣桿不同者，塔不籍纜索牽引，而能自持也；與重屋不同者，重屋以棲止居處為用，塔則獨取其高，非以居人也。蓋高則視野廣，故鐘樓建之以揚聲致遠，敵臺築之以瞭望防守。此外，亦有用於觀景消閒，或設電信以傳訊者。塔或獨立，或附於廣廈之頂，不一而足。 辨名 原夫中華「塔」字之始，出於西梵。梵言「窣堵坡」（stupa），本義為聚沙、積土。天竺古俗，凡封土為塚，狀如饅頭者，皆名之。及佛法東漸，釋氏以此稱佛骨所藏之所，漢譯或作「卒塔婆」，或作「窣堵坡」。其後語音轉易，去其首音「窣」，遂呼為「堵坡」或「塔婆」。或云：此非省文，乃譯自巴利語「圖帕」（tupa）之音也。終則約繁為簡，單用一「塔」字。 然近代以來，泰西建築之學大興，凡物之構聳者，蟹字記之tower，譯者亦強以「塔」名之。於是電信之檣、輸電之柱，皆列其中。由是名實混淆，古義今義雜糅，今之言塔，遂無定準矣。 至若英文tower，古文曰torr，源出拉丁語turris。溯其本，蓋出於前印歐地中海古語，與伊利里亞地名、呂底亞地名相涉，亦與伊特魯里亞人之種名有關，學者多有考證。 史 塔之為用，肇自太古。最古者，莫若耶利哥城（Jericho）之石塔，距今且萬年矣。蘇美爾人（Sumerian）亦有層塔（Ziggurat），起於西元前四千年，若烏爾（Ur）之層塔、巴比倫（Babylon）之通天塔，皆宏麗一時。 至若蘇格蘭北部之圓堡（Broch），乃圓錐狀之石塔，亦古制之遺也。腓尼基、羅馬諸國，多築塔以爲斥候防禦之用。摩洛哥有城曰莫加多爾（Mogador），其名即源於腓尼基語「望樓」之義。羅馬戴克里先宮（Diocletian's Palace）亦設八角高塔，其後奧勒良牆（Aurelian Walls）則易以方塔。攷中國秦時築長城，亦列置烽臺敵樓，與西土異曲同工。中古城堡，亦必以此為重。 今世名塔，若義大利之比薩斜塔，建於宋世，傾而不圮，遊人嘖嘖；博洛尼亞（Bologna）之雙塔，亦稱奇觀。又有帕維亞（Pavia）諸塔，存者尚二十餘。近世則有巴黎鐵塔，尤為全歐所重。 據